Εμπειρίες ασθενών στη διάγνωση και την αντιμετώπιση της Διαταραχή Ακουστικής Επεξεργασίας
Creators: name: Κάκου, Σωτηρία Παναγιώτη
Publisher: name: Aristotle University of Thessaloniki
Year: 2025
Subjects: Εμπειρίες ασθενών
Υποστήριξη ασθενών με ΔΑΕ
Κοινωνικές επιπτώσεις στην ΔΑΕ
Patient Experiences
Support for individuals with APD
Social impacts of APD

description: Υπόβαθρο: Η Διαταραχή Ακουστικής Επεξεργασίας (ΔΑΕ) επηρεάζει την ικανότητα των ατόμων να κατανοούν και να επεξεργάζονται ηχητικές πληροφορίες παρόλο που έχουν φυσιολογική ακουστική οξύτητα. Η διαγνωστική εξέταση της ΔΑΕ βασίζεται σε μια σειρά εξειδικευμένων ακουστικών και γνωστικών δοκιμασιών, καθώς και σε κλινικές αξιολογήσεις, δεδομένου ότι δε μπορεί να ανιχνευθεί μέσω τυπικών ακοομετρικών εξετάσεων. Η ΔΑΕ μπορεί να προκαλέσει σημαντικές δυσκολίες στην καθημερινή ζωή, ειδικά σε περιβάλλοντα με πολλούς θορύβους, ή όταν υπάρχουν πολλαπλές πηγές ομιλίας. Παρότι υπάρχει αυξανόμενη ευαισθητοποίηση σχετικά με τη διαταραχή, οι εμπειρίες των ατόμων με ΔΑΕ, ιδιαίτερα κατά τη διαδικασία της αξιολόγησης και αποκατάστασης, δεν έχουν διερευνηθεί επαρκώς. Στόχος: Ο κύριος στόχος της παρούσας μελέτης είναι να εξετάσει τις εμπειρίες ατόμων με ΔΑΕ σε τομείς όπως η υγεία, η εκπαίδευση και ο εργασιακός χώρος. Ειδικότερα, η μελέτη αποσκοπεί στην ανάδειξη των προκλήσεων που αντιμετωπίζουν τα άτομα αυτά κατά τη διάρκεια της διαγνωστικής εξέτασης και της αποκατάστασης, καθώς και στη διερεύνηση των θετικών και αρνητικών εμπειριών τους. Μεθοδολογία: Η μελέτη χρησιμοποίησε τη μέθοδο της θεματικής ανάλυσης για την επεξεργασία δεδομένων που συλλέχθηκαν μέσω ερωτηματολογίων. Τα ερωτηματολόγια απευθύνονταν σε άτομα που ολοκλήρωσαν την διαγνωστική εξέταση της ΔΑΕ και διαγνώστηκαν με ΔΑΕ ή είχαν φυσιολογική ακουστική επεξεργασία. Εστίασαν στις εμπειρίες τους με επαγγελματίες υγείας, εκπαιδευτικούς και άλλους επαγγελματίες, καθώς και στις δυσκολίες που αντιμετώπισαν σε καθημερινές καταστάσεις. Αποτελέσματα: Τα ευρήματα της μελέτης αναδεικνύουν πως το 82,5% από το σύνολο των 40 συμμετεχόντων διέθετε κάποια πρόσθετη διάγνωση πριν την αξιολόγηση για ΔΑΕ ενώ το 67,5% διαγνώστηκε και με ΔΑΕ. Το 90% των ατόμων απευθύνθηκε σε κάποιον ειδικό μέσα στους πρώτους 6 μήνες μετά την υπόδειξη κάποιου ειδικού, που στο 47,5% ήταν από κάποιον λογοθεραπευτή ή εργοθεραπευτή. Το 52,5% είχε δυσκολίες στην εύρεση ραντεβού ή την πρόσβαση ενώ κανένας συμμετέχων δεν έλαβε οικονομική βοήθεια από το κράτος για κανένα στάδιο, εφόσον δεν υπάρχει τέτοιου είδους βοήθεια θεσμοθετημένη. Από τους διαγνωσμένους με ΔΑΕ, το 70,4% ένιωσε την αποδοχή μετά τη διάγνωση αν και μόνο το 44,4% έλαβε υποστήριξη. Το 74,1% αυτών προχώρησαν στην ακουστική εκπαίδευση με το 63% εξ’ αυτών να επιλέγει κάποιον λογοθεραπευτή. Στο 33,3% εξ’ αυτών δεν πραγματοποιήθηκαν οι προβλεπόμενες τροποποιήσεις στο περιβάλλον. Τέλος, για όσους διαγνώστηκαν με ΔΑΕ το 51,9% είχε αρνητικές εμπειρίες που να σχετίζονται με τη διαγνωστική διαδικασία και την αποκατάσταση της ΔΑΕ ενώ για όσους είχαν φυσιολογική ακουστική επεξεργασία το ποσοστό ήταν μόλις 46,2%. Οι θετικές εμπειρίες αντιστοιχούσαν σε 59,3% και 61,5% αντίστοιχα. Συμπεράσματα: Η μελέτη καταλήγει ότι, ενώ υπάρχουν περιπτώσεις επιτυχούς διαχείρισης της ΔΑΕ, εξακολουθούν να υπάρχουν σημαντικά κενά στην ενημέρωση και την υποστήριξη. Οι προτάσεις περιλαμβάνουν την ανάγκη για περισσότερη εκπαίδευση επαγγελματιών, παροχή χρηματοδότησης για θεραπείες και ενίσχυση της ευαισθητοποίησης του κοινού. Η εργασία τονίζει τη σημασία της ολοκληρωμένης προσέγγισης στη φροντίδα ατόμων με ΔΑΕ και προτείνει κατευθύνσεις για μελλοντική έρευνα.
description: Background: Auditory Processing Disorder (APD) affects individuals' ability to understand and process auditory information despite having normal hearing acuity. The diagnostic assessment of APD relies on a series of specialized auditory and cognitive tests, as well as clinical evaluations, since it cannot be detected through standard audiometric examinations. APD can cause significant difficulties in daily life, particularly in noisy environments or when multiple speech sources are present. Although awareness of the disorder is increasing, the experiences of individuals with APD, especially during the assessment and rehabilitation process, have not been sufficiently explored. Objective: The primary aim of this study is to examine the experiences of individuals with APD in areas such as healthcare, education, and the workplace. Specifically, the study seeks to highlight the challenges these individuals face during diagnostic assessment and rehabilitation, as well as explore both their positive and negative experiences. Methodology: The study employed thematic analysis to process data collected through questionnaires. The questionnaires targeted individuals who had completed the diagnostic assessment for APD and were either diagnosed with APD or had normal auditory processing. They focused on their experiences with healthcare professionals, educators, and other professionals, as well as the difficulties they encountered in daily situations. Results: The findings of the study highlight that 82.5% of the total 40 participants had an additional diagnosis before being evaluated for APD, while 67.5% were diagnosed with APD. A total of 90% of individuals consulted a specialist within the first six months after being referred by a professional, with 47.5% of these referrals coming from a speech therapist or occupational therapist. Additionally, 52.5% faced difficulties in securing an appointment or accessing services, while none of the participants received financial assistance from the state at any stage, as no such aid is institutionally provided. Among those diagnosed with APD, 70.4% felt accepted after their diagnosis, though only 44.4% received support. Furthermore, 74.1% of those diagnosed proceeded with auditory training, with 63% choosing a speech therapist. However, in 33.3% of cases, the necessary environmental modifications were not implemented. Lastly, among those diagnosed with APD, 51.9% reported negative experiences related to the diagnostic process and rehabilitation, whereas for those with typical auditory processing, the percentage was only 46.2%. Positive experiences accounted for 59.3% and 61.5%, respectively. Conclusions: The study concludes that while there are cases of successful APD management, significant gaps remain in awareness and support. The recommendations include the need for further professional education, financial assistance for therapies, and increased public awareness. The research highlights the importance of a comprehensive approach to the care of individuals with APD and suggests directions for future studies.